钦定古今图书集成/明伦汇编/氏族典/第192卷 > 《廖用贤尚友录》 > 姚訚
## 钦定古今图书集成/明伦汇编/氏族典/第192卷 > 《廖用贤尚友录》 > 姚訚

按《唐书许远传》：“姚訚者，开元宰相崇从孙。父弇，楚州
刺史。訚性豪荡，好饮谑，善丝竹，历寿安尉。素善张巡，
及为城父令，遂同守睢阳，累加东平太守。巡之遣南
霁云、雷万春败贼于宁陵也，别将二十有五：石承平、
李辞、陆元锽、朱珪、宋若虚、杨振威、耿庆礼、马日昇、张
惟清、廉坦、张重、孙景趋、赵连城、王森、乔绍俊、张恭默”、
祝忠、李嘉隐、翟良辅、孙廷皎、冯颜，其后皆死巡难，四
人逸其姓名。